**รัสแอร์ เที่ยวบินที่ 9605** (หรือ **รัสไลน์ เที่ยวบินที่ 243**) เป็นเที่ยวบินตามกำหนดการของสายการบินรัสแอร์ ซึ่งเป็นบริษัทแม่ของบริการรัสไลน์ ระหว่างท่าอากาศยานนานาชาติโดโมเดโดโว และท่าอากาศยานเปโตรซาวอดสก์ อากาศยานที่ใช้เป็นแบบตูโปเลฟ ตู 134-เอ3 เลขทะเบียน RA-65691 ซึ่งประสบอุบัติเหตุตกขณะกำลังเดินทางเข้าสู่เปโตรซาวอดสก์ไม่นานหลังจาก 23.40 น. ตามเวลาท้องถิ่น (19:40 UTC) ของวันที่ 20 มิถุนายน พ.ศ. 2554 ทำให้มีผู้เสียชีวิต 44 คน และอีกแปดคนได้รับบาดเจ็บ ในจำนวนนี้มีผู้ได้รับบาดเจ็บหนึ่งคนเสียชีวิตจากอาการบาดเจ็บนั้น

เหตุการณ์
---------

อากาศยานลำดังกล่าวได้พุ่งเข้าชนทางหลวง เอ133 ขณะกำลังแล่นเข้าสู่ท่าอากาศยานเปโตรซาวอดสก์ ห่างจากรันเวย์ประมาณ 1,200 เมตร สาเหตุของการตกยังไม่เป็นที่ทราบชัดเจน ถึงแม้ว่าเหตุดังกล่าวจะเกิดขึ้นเมื่อเวลาประมาณเที่ยงคืนตามเวลาท้องถิ่น ซึ่งมีรายงานว่าสภาพอากาศเลวร้าย รวมทั้งหมอกลงจัด และอากาศยานปรากฏว่าได้พยายามลงจอดบนทางหลวงก่อนที่จะเกิดเหตุด้วย

ตามข้อมูลของเจ้าหน้าที่ท่าอากาศยาน เครื่องบินลำดังกล่าวกำลังบินออกนอกเส้นทางราว 200 เมตร และเริ่มลดระดับลงมาเร็วกว่าที่ควรอย่างมาก หน่วยควบคุมภาคพื้นดินเปโตรซาวอดสก์ระบุว่า พวกเขาแนะนำให้นักบินลงจอดครั้งที่สองเนื่องจากทัศนวิสัยที่ต่ำและสภาพอากาศที่เลวร้าย นักบินตอบว่าเขาจะพยายามลงจอดในครั้งเดียวและกล่าวว่าเขาสามารถแล่นลงจอดได้

โฆษกคณะกรรมการสอบสวนรัสเซีย วลาดีมีร์ มาร์กิน กล่าวว่า สาเหตุที่เป็นไปได้ว่าจะเกิดอุบัติเหตุทั้งหลายนั้นกำลังอยู่ในระหว่างการศึกษา รวมทั้งความผิดพลาดของนักบิน หัวหน้าหน่วยงานขนส่งทางอากาศของรัสเซียกล่าวว่า เครื่องบินได้ชนต้นสนสูง 15 เมตรก่อนที่จะตก และเสริมว่าไม่มีเพลิงไหม้หรือระเบิดบนเครื่องบินก่อนที่จะตก

ITAR-TASS รายงานว่า เจ้าหน้าที่รักษากฎหมายในพื้นที่กล่าวว่า เครื่องบินอาจประสบปัญหาด้านเครื่องยนต์ขณะกำลังบินสู่ท่าอากาศยาน ซึ่งอาจเป็นไปได้ว่าทำให้นักบินตัดสินใจลงจอดบนทางหลวง ข้อมูลของสำนักงานกระทรวงสถานการณ์ฉุกเฉินในสาธารณรัฐคาเรเลีย อันเป็นสถานที่เกิดเหตุการณ์ขึ้นนั้น การติดต่อทางวิทยุกับเครื่องบินลำดังกล่าวได้ขาดหายไปตั้งแต่ 23.40 น. ตามเวลาท้องถิ่น

ความสูญเสีย
-----------

บนเครื่องมีผู้โดยสาร 43 คน และลูกเรือ 9 คน รวม 52 คน ในจำนวนนี้เสียชีวิต 45 คน และที่เหลืออีก 7 คนได้รับบาดเจ็บ ในบรรดาผู้รอดชีวิดนี้ มีคนหนึ่งเป็นแอร์โฮสเตส ส่วนลูกเรือคนอื่นทั้งหมดเสียชีวิต

ผู้เสียชีวิตและได้รับบาดเจ็บแบ่งตามสัญชาติ| สัญชาติ | จำนวนเสียชีวิต | จำนวนได้รับบาดเจ็บ |
| --- | --- | --- |
| รัสเซีย รัสเซีย | 36 | 7 |
| รัสเซีย รัสเซีย / สหรัฐ อเมริกัน (สองสัญชาติ) | 4 |  |
| ยูเครน ยูเครน | 2 |  |
| เบลารุส เบลารุส | 1 |  |
| เนเธอร์แลนด์ ดัตช์ | 1 |  |
| สวีเดน สวีเดน | 1 |  |
| **รวม** | **45** | **7** |

มีผู้ได้รับบาดเจ็บคนหนึ่งเสียชีวิตจากอาการบาดเจ็บนั้นเมื่อวันที่ 22 มิถุนายน พ.ศ. 2554

อ้างอิง
-------

1. 1 2 3 4  "Crash: Rusair T134 at Petrozavodsk on Jun 20th 2011, impacted road short of runway". The Aviation Herald. 20 June 2011. สืบค้นเมื่อ 21 June 2011.
2. 1 2  Air crash in north-west Russia claims 44 lives, RT, 21 June 2011
3. 1 2  "44 Killed in Russian Plane Crash, Agencies Say". *The New York Times*. 20 June 2011. เก็บจากแหล่งเดิมเมื่อ 2011-06-21. สืบค้นเมื่อ 21 June 2011.
4. ↑  Russia plane crash kills 44, pilot error, weather likely to blame, RIAN, 21 June 2011
5. ↑  Wang, Guanqun (21 June 2011). "Plane crash kills 44, injures 8 in northern Russia". Xinhua. สืบค้นเมื่อ 21 June 2011.
6. ↑  SAPA, 24 (21 June 2011). "Fog suspected in Russia crash". *News24*. คลังข้อมูลเก่าเก็บจากแหล่งเดิมเมื่อ 2011-06-24. สืบค้นเมื่อ 21 June 2011.`{{cite news}}`: CS1 maint: numeric names: authors list (ลิงก์)
7. 1 2  "Plane crash in north-west Russia kills 44". BBC News. 20 June 2011. เก็บจากแหล่งเดิมเมื่อ 2011-06-21. สืบค้นเมื่อ 21 June 2011.
8. ↑  Pilot error may have caused Karelia plane crash, RT, 21 June 2011
9. 1 2 3  Update: Plane crash in northwest Russia kills 44, including 8 foreigners, RIAN, 21 June 2011
10. ↑  "EMERCOM indicates jet crash-landing in N W Russia leaves 38 dead". ITAR-TASS. 21 June 2011. เก็บจากแหล่งเดิมเมื่อ 2011-06-21. สืบค้นเมื่อ 21 June 2011.
11. ↑  YLE TV News, 20:30, 21 June 2011.
12. ↑  "Список пассажиров и экипажа самолета (по состоянию на 08:00 мск 21.06.2011 г.) Ту-134, совершившего жесткую посадку под Петрозаводском" (ภาษารัสเซีย). Ministry of Emergency Situations. 21 June 2011. เก็บจากแหล่งเดิมเมื่อ 2012-05-27. สืบค้นเมื่อ 21 June 2011.
13. ↑  "Refined list of passengers and crew members (as of 09:00 MSK 22.06.2011) Тu-134, crash landed in Petrozavodsk." Ministry of Emergency Situations. Retrieved on 22 June 2011.